IQTISODIY ISLOHOTLARNI YANADA CHUQURLASHTIRISH, XUSUSIY MULK MANFAATLARINI HIMOYA QILISH VA TADBIRKORLIKNI RIVOJLANTIRISH CHORA-TADBIRLARI TOʻGʻRISIDA
(decree, 2023-06-20)

Bozor mexanizmi samarali ishlashi uchun tegishli shart-sharoitlarni taʼminlash, davlat tasarrufidan chiqarish va xususiylashtirish jarayonlarini jadallashtirish zarurligidan kelib chiqib hamda xususiy mulkni himoya qilish maqsadida: 2. Vazirlar Mahkamasi bir oy muddatda davlat tasarrufidan chiqarish va xususiylashtirish jarayonlarini chuqurlashtirish boʻyicha Davlat dasturini ishlab chiqsin hamda koʻrib chiqish uchun taqdim etsin, bunda sanoat va qurilish tarmoqlarida xususiylashtirishni amalga oshirishga alohida eʼtibor berilsin. Unda quyidagilar nazarda tutilsin: yopiq turdagi aksionerlik jamiyatlarini fuqarolarning davlat tasarrufidan chiqarish va xususiylashtirish jarayoniga erkin kirishini taʼminlaydigan ochiq turdagi jamiyatlarga aylantirish; Respublika koʻchmas mulk savdosi birjasini tashkil etish hamda xususiylashtirilishi kerak boʻlgan davlat obyektlarini u orqali sotishni amalga oshirish; respublika fond birjasini tashkil etish hamda unda xususiylashtirilayotgan korxonalar aksiyalarining birinchi turkumi joylashtirilishini taʼminlash. “Oʻzdavjamgʻarma” Oʻzbekiston Respublikasi Moliya vazirligi, Davlat mulki qoʻmitasi va Oʻzbekiston Respublikasi Markaziy banki bilan birgalikda tashkil etilayotgan va qayta tuzilayotgan aksionerlik jamiyatlarining aksiyalarini chiqarishni va ularning fond birjasida joylashtirilishini taʼminlasin. 4. Oʻzbekiston Respublikasi Adliya vazirligi: davlatga qarashli boʻlmagan mulkni huquqiy himoya qilishni taʼminlash yuzasidan aniq chora-tadbirlar hamda fuqarolarning xususiy mulkka egalik huquqlarini buzganlik uchun maʼmuriy va jinoiy javobgarlik choralarini belgilasin. Koʻrsatilgan takliflar direktiv organlarga taqdim etilsin; belgilangan tartibda Oʻzbekiston Respublikasining Jinoyat, Fuqarolik kodekslariga hamda boshqa qonun hujjatlariga qoʻshimchalar va oʻzgartirishlar kiritish toʻgʻrisidagi takliflarni taqdim etsinlar. 5. Oʻzbekiston Respublikasida valyuta bozorini rivojlantirish va muomaladagi mavjud valyuta resurslaridan foydalanish samaradorligini oshirish maqsadida Oʻzbekiston Respublikasi Tashqi iqtisodiy faoliyat milliy banki: xalqaro bank amaliyotida qabul qilingan normalarga muvofiq foizlar toʻlagan holda jismoniy shaxslarga chet el valyutasida schyotlar ochish uchun joylarda zarur sharoitlar yaratsin; oʻzining “VIZA Interneshnl” debit va kredit kartochkalarini muomalaga chiqarishni hamda ularga ham Oʻzbekiston Respublikasi ichida, ham chet elda xizmat koʻrsatishni tezlashtirsin; banklarning naqd chet el valyutasidagi kassa operatsiyalarini oʻz korrespondentlik schyotlari tizimi orqali markazlashtirilgan tarzda xizmat koʻrsatishga qabul qilsin. 6. Fuqarolarning tovarlar keltirishni va ichki bozorni toʻldirishni taʼminlaydigan xususiy-tadbirkorlik faoliyati har tomonlama ragʻbatlantirilsin, mayda ulgurji, shu jumladan, oilaviy asosdagi savdo tuzilmalarini tashkil etish butun choralar bilan qoʻllab-quvvatlansin. Ushbu maqsadda Oʻzbekiston Respublikasi Tashqi iqtisodiy faoliyat milliy banki va aksionerlik-tijorat banklari tegishli garov yoki kafolat sharti bilan Oʻzbekiston Respublikasi fuqarolariga milliy va chet el valyutasida kredit berishni amalga oshirsinlar. Davlat muassasalari koʻrsatilgan tuzilmalarni roʻyxatga olishda va banklarda ularning schyotlarini ochishda mavjud boʻlgan toʻsiqlar va sansalorliklarni bartaraf etsinlar. Adliya vazirligi koʻrsatilgan masalalar boʻyicha nizomni tasdiqlasin. Naqd chet el valyutalari va MDH mamlakatlari pul belgilarini Oʻzbekiston Respublikasi fuqarolari va xorijiy fuqarolar tomonidan respublikaga keltirish va chetga chiqarish boʻyicha cheklashlar bekor qilinsin, Oʻzbekiston Respublikasi qonun hujjatlariga zid boʻlgan hollar bundan mustasno. 8. Moliya vazirligi huzurida, “Oʻzdavxazina”ning Oʻzbekiston Respublikasi hududidagi aktivlarining bir qismini bergan holda, mamlakat va xorijiy investitsiyalar sugʻurtasi boʻyicha “Oʻzbekinvest” davlat kompaniyasi tashkil etilsin. Moliya vazirligi bir oy muddatda dastlabki ustav sarmoyasini shakllantirish manbalari toʻgʻrisidagi masalani hal etsin, Kompaniya toʻgʻrisidagi nizomni ishlab chiqsin va tasdiqlasin. Bunda xorijiy investitsiyalar uchun eng qulay tartib yaratilish nazarda tutilsin. 10. Belgilab qoʻyilsinki, umumiy sanoat uchun moʻljallangan mahsulotlarni va xalq isteʼmol mollarini davlat tomonidan xarid qilish hajmlari tasdiqlanmaydi, taqsimlanmaydi hamda yetkazib beruvchilarga va isteʼmolchilarga maʼlum qilinmaydi. Vazirlar Mahkamasi davlat ehtiyojlari uchun oziq-ovqat tovarlarini aholining ijtimoiy ehtiyojlarini taʼminlash, davlatlararo bitimlarni bajarish va eksport maqsadlari uchun yoqilgʻi-energetika va xom ashyo resurslarini yetkazib berish hajmlarini aniqlasin va tasdiqlasin. 11. Korxonalar va xoʻjaliklar ixtiyorida qoladigan tovarlar va mahsulotlarni soʻm-kuponlarga sotish boʻyicha tovar-xom ashyo birjalari ishtirokida ulgurji yarmarkalarni tashkil etish va oʻtkazish amaliyotga joriy etilsin. Shu tarzda sotib olingan tovarlarni respublika tashqarisiga chiqarish uchun tasdiqlovchi hujjatlar mavjud boʻlgan taqdirda, litsenziya talab qilinmaydi va boj poshlinasi olinmaydi. 12. Vazirlar Mahkamasi Komplekslarining rahbarlari ikki hafta muddatda Vazirlar Mahkamasiga quyidagilar toʻgʻrisida takliflar kiritsinlar: korxonalarning xoʻjalik faoliyatini boshqarish organi sifatida bozor munosabatlarini rivojlantirish shart-sharoitlariga javob bermayotgan davlat konsernlarini tugatish toʻgʻrisida; konsernlarni 2-ilovaga muvofiq ishlab chiqaruvchilar uyushmalariga aylantirish, ushbu uyushmalar toʻgʻrisidagi nizomlarni ishlab chiqish va tasdiqlash, bunda ularning direktiv funksiyalarga ega emasligi, ularning asosiy vazifasi bozor konyunkturasi va mahsulotlar marketingidan kelib chiqqan holda ishlab chiqarishni rivojlantirish strategiyasini belgilashdan iborat ekanligini nazarda tutish. Davlat-aksionerlik uyushmalari va korporatsiyalari oʻz ustavlarini “Oʻzbekiston Respublikasida korxonalar toʻgʻrisida”gi Qonunga va yuqorida koʻrsatilgan talablarga muvofiqlashtirilsinlar. Oʻzbekiston Respublikasi Adliya vazirligiga xoʻjalik birlashmalari ustavlarini roʻyxatga olish va ularga rioya etilishini nazorat qilish huquqi berilsin. 13. Hokimliklar va yuqori boshqaruv organlari tomonidan, mulkchilik shaklidan qatʼi nazar, korxonalar, muassasalar va tashkilotlarning moliyaviy va xoʻjalik faoliyatiga har qanday aralashishga yoʻl qoʻyilmaydi deb hisoblansin. Hokimliklar tomonidan tumanlar va shaharlar hududidagi korxonalar, muassasalar va tashkilotlarning mablagʻlari hisobiga har xil budjetdan tashqari jamgʻarmalar tashkil etilishi qatʼiyan taqiqlansin. 14. Oʻzbekiston Respublikasiga keltiriladigan tovarlarning barcha turlari importiga boj poshlinalari 1995-yil 1-iyulga qadar bekor qilinsin. Tashqi iqtisodiy aloqalar vazirligi va Adliya vazirligi manfaatdor vazirliklar va idoralar bilan birgalikda bir oy muddatda respublika hududiga keltirish taqiqlangan tovarlar (qimmatli buyumlar) roʻyxatini aniqlasinlar va uni respublika bojxona boʻlinmalariga yetkazsinlar. 16. Oʻzbekiston Respublikasi fuqarolarining chet elga borishlari tartibi soddalashtirilsin. Chet elga boruvchining arizasi va tegishli xorijiy davlatning kelish vizasi chet elga borish uchun asos boʻladi deb hisoblansin. Oʻzbekiston Respublikasi Ichki ishlar vazirligi va Tashqi ishlar vazirligi Oʻzbekiston Respublikasiga kelish va undan tashqariga joʻnab ketish hujjatlarini rasmiylashtirish jarayonlarini kompyuterlashtirish boʻyicha bir oy muddatda takliflar kiritilsin. Oʻzbekiston Respublikasi Vazirlar Mahkamasi chet elga borishlari maxsus kelishishni talab etuvchi mansabdor shaxslar roʻyxatini oʻn kun muddatda belgilasin. 17. Oʻzbekiston Respublikasi Vazirlar Mahkamasi bir oy muddatda mazkur Farmonni bajarish boʻyicha tegishli qarorlar qabul qilsin. 1. Kimyo sanoati korxonalari uyushmasi — kimyo sanoati konserni negizida 2. Radioelektronika va elektr texnikasi sanoati korxonalari uyushmasi — radioelektronika va elektr texnikasi sanoati konserni negizida 3. Metallurgiya sanoati korxonalari uyushmasi — metallurgiya sanoati konserni negizida 4. Mashinasozlik korxonalari uyushmasi — mashinasozlik konserni, “Qishloqxoʻjalikmash” konsernining qishloq xoʻjaligi mashinasozligi korxonalari va toʻqimachilik sanoati uchun mashinasozlik konserni negizida 5. Avtomobilsozlik korxonalari uyushmasi — “Qishloqxoʻjalikmash” konsernining avtomobilsozlik korxonalari negizida 6. Rangli metallar qazib olish korxonalari uyushmasi — Oʻzbekiston Respublikasi Davlat qimmatbaho metallar qoʻmitasi negizida